Astăzi, trăiește un adevărat basm, se pregătește să devină Regina Marii Britanii, dar nu s-a născut ca parte a monarhiei. Cum era viața lui Kate Middleton înainte de a fi prințesă? Prințul William nu a fost primul tânăr care i-a cucerit inima.
Kate Middleton a crescut într-o familie normală, tatăl ei fiind un fost pilot, iar mama sa, fost însoțitor de bord. Părinții Prințesei de Wales au dat lovitura în lumea afacerilor, ca fondatorii unei companii ce vinde accesorii pentru petrecerile de copii. De fapt, tatăl ei provine dintr-o familie cu legături aristocratice din Regatul Unit.
Viața într-o familie din clasa mijlocie superioară nu se compară însă cu luxul pe care îl trăiește în prezent, ca membru principal al Casei Regale a Marii Britanii.
În cele din urmă, Kate Middleton a ajuns să studieze la Universitatea Saint Andrews, în Scoția, unde l-a avut coleg pe nimeni altul decât Prințul William. Moștenitorul coroanei ar fi remarcat-o imediat, la fel ca mulți alți tineri de acolo, în condițiile în care era considerată "cea mai frumoasă fată din campus", a scris Katie Nichol, în volumul "William și Harry".
Cei doi au început relația în 2002, însă Prințul William nu a fost primul care i-a cucerit inima frumoasei Kate Middleton.
Până la căsătoria cu Prințul William, Kate Middleton a avut mai mulți iubiți, toți au fost membri ai înaltei societăți britanice. Înainte de a începe cursurile la Saint Andrews, actuala Prințesă de Wales a avut o relație cu Willem Marx care este, în prezent, corespondentul londonez al postului american NBC News. Cei doi au păstrat legătura, Marx a fost chiar invitat la nunta regală.
În 2001, când Kate Middleton a intrat la universitatea din Scoția, a început o relație cu Rupert Finch, în prezent un avocat renumit din Londra. Soția lui William a avut o scurtă idilă și cu Henry Ropner, fiul a doi dintre cei mai bogați oameni de afaceri din Regatul Unit.
După ce s-a căsătorit cu Prințul William, Kate Middleton a devenit Ducesă de Cambridge, alături de soțul ei, care a primit titlul de Duce de Cambridge. După moartea Reginei Elisabeta a II-a și urcarea pe tron a lui Charles al III-lea, cuplul format din William și Kate a devenit noii Prinți de Wales.
Te-ar putea interesa și: Boala lui Kate Middleton este mai gravă decât s-a crezut? Ce a spus și fratele Prințesei Diana